గోర్మేట్ గాంట్లెట్
నా జీవితమంతా సాఫీగా ఏమీ సాగిపోలేదు.
మా అమ్మానాన్నలు నన్ను పట్టించుకోలేదు, పదిహేడేళ్లు వచ్చేసరికి నిలువ నీడలేని వాడినయ్యాను.
అప్పుడు నన్ను వంట కాపాడింది.
నన్ను నేను ఎలా చూసుకోవాలో, ఇతరులతో ఎలా మసులుకోవాలో అది నాకు నేర్పింది.
మనం ఎక్కడ ఉన్నామనేది ముఖ్యం కాదనే విషయం నాకు బోధపడింది.
మనం ఎవరి ఆకలి తీర్చుతున్నామన్నదే ముఖ్యం.
ఆహారం మనకి ఆనందాన్ని ఇవ్వగలదు, అలాగే మన మనస్సును విరిచేయగలదు కూడా.
కాబట్టి మీరు నా వేడిని తట్టుకోలేకపోతే...
నా వంట గది నుండి బయటకు దయచేయండి.
గోర్మేట్ గాంట్లెట్ ఫిలడెల్ఫియా
నిన్ను చూసి మేము చాలా గర్వపడుతున్నాము.
థ్యాంక్యూ, నాన్నా.
షాన్, ఇది చాలా బాగుంది.
ఇది నీ జీవితాన్నే మార్చేస్తుంది.
నాకు అనుమానమే మరి.
అసలైన సెలబ్రిటీ చెఫ్ కి ఉండాల్సినన్ని
పచ్చబొట్లు మనోడికి లేవు.
లేదు. "గోర్మేట్ గాంట్లెట్ ఫిలడెల్ఫియా" అత్యంత విజయవంతమైన సీజన్ అవుతుంది.
షాన్ టర్నర్ అనే పేరు మారుమోగిపోతుంది.
ఏం జరిగినా కానీ నువ్వు చాలా గొప్ప విజయాన్ని సాధించావు,
నీ విషయంలో మా అందరికీ చాలా సంతోషంగా ఉంది.
-నీకు సంతోషంగా ఉందా, డొరోతీ? -ఏంటి?
నాకు ఎందుకు ఉండదు!
జెరికోని బయటకు తీసుకెళ్లే సమయం అయింది.
హేయ్, వెళ్దామా?
దా. అంతే. అంతే.
నువ్వు బేర్ఫూత్ కాంటేస్సా కంటే తోపువి అని మాత్రం చెప్పకు.
తనకి దేశమంతా చాలా మంచి పేరు ఉంది.
మరి నన్ను పద్మ లక్షీకి ఎప్పుడు పరిచయం చేస్తావు?
అస్సలు పరిచయం చేయకూడదు అనుకుంటున్నా.
మరి ఈనా గార్టెన్ సంగతి ఏంటి?
ఇదేమీ ఫుడ్ నెట్వర్క్ ఛానెల్ కాదు.
అయితే? షాన్ లేకుండా బయటకు రమ్మన్నావంటే ఏదో కారణం ఉండుంటుంది.
ఆయాతో పడక పంచుకోవడం ఇక ఆపేయ్.
నాకు ఇప్పుడు పిచ్చ కోపంగా ఉంది, కాబట్టి అలాంటిదేమీ లేదు అని సొల్లు చెప్పకు. ఇక దాన్ని ఆపేయ్, అంతే.
అది ఎప్పుడో ఆపేశాను, సరేనా?
ఏమైంది, డోతి?
ఇది నీ పని గురించా?
ఇప్పుడు నీకు కాస్త పని తక్కువ ఉందంతే. కొన్ని రోజులయ్యాక అంతా సర్దుకుంటుందిలే.
ఎవరో తనపై దాడి చేశారు, జూలియన్.
ఇప్పుడు తను బాగానే ఉందా?
ఎవరికి తెలుసు? తను బాగానే ఉందని తనే చెప్పింది.
నాకు అంతకు మించి ఏమీ తెలీదు.
కిందటి ఏడాది షాన్ గోర్మేట్ గాంట్లెట్ లో ఉన్నట్టు నాకు నిజంగా గుర్తే లేదు.
నా జ్ఞాపక శక్తి పోతున్నట్టుగా అనిపిస్తోంది.
అప్పుడు నువ్వు చాలా ఒత్తిడిలో ఉన్నావులే.
అదేం పర్వాలేదులే.
బిడ్డ పుట్టినప్పటి అయోమయం, ఒత్తిడిలో కొన్ని మర్చిపోయినట్టున్నా. అది మామూలే అనుకుంటా.
లియన్ కి దూరంగా ఉండు. ఇప్పటికే తనని హ్యాండిల్ చేయడం చాలా కష్టంగా ఉంది.
తనతో ఏం చేయాలో, ఎలా చేయాలో చూడాలి.
మళ్లీ ఆ మూఢ మఠం వాళ్ళని మన జీవితాల్లోకి రానివ్వను.
లియన్, నేను...
నీకు నచ్చినప్పుడు వెళ్లే, వచ్చే స్వేచ్ఛ నీకు ఉంది,
కానీ నువ్వు నాకో సహాయం చేసిపెట్టగలవా?
ఏంటి సంగతి, డొరోతీ?
నువ్వు బయటకు వెళ్లేటప్పుడు పార్కుకు వెళ్లకుండా ఉండగలవా?
అక్కడ చాలా మంది నిరాశ్రయులు శిబిరాలను ఏర్పాటు చేసుకొని ఉన్నారు,
ఇంకా నీ మీద దాడి జరిగింది కూడా కాబట్టి, అటు వెళ్లకపోవడమే మంచిది అనిపిస్తోంది.
ఒక్కప్పుడు ప్రమాదం ఉండేది, ఇప్పుడు అదేమీ లేదులే.
వాళ్ళ గురించి కంగారు పడకు.
బంగారం.
వీళ్లు మరో మూఢ మఠస్థులగా మనం భావించవచ్చు.
వీళ్లతో కూడా ప్రమాదమే అని అర్థమవుతోందా?
నీ దృష్టికోణం వేరు, నాది వేరు.
నువ్వు నిర్ణయాలు సరిగ్గా తీసుకోవు, అదే నా బాధ అంతా.
అందుకే నా గైనకాలజిస్టుతో నీకు అపాయింట్మెంట్ బుక్ చేశాను.
నువ్వూ, నా తమ్ముడూ
సెక్స్ చేసుకుంటున్నారని నాకు తెలిసింది.
డొరోతీ, నువ్వు నాపై నిఘా ఉంచావా?
లేదు.
అలాంటిదేమీ లేదు.
అది నాకు అస్సలు నచ్చని విషయం.
లెస్సర్ సెయింట్స్ లో ఉన్నప్పుడు మాకు గోప్యత అనేదే ఉండేది కాదు.
నీ గోప్యతకు ఎలాంటి భంగమూ వాటిల్లదు.
కానీ ఇంట్లో అందరికీ పరస్పర నమ్మకం ఉండాలి,
అందుకే అన్ని విషయాల్లోనూ మనం నిజాయితీగా ఉండాలి.
ఈ విషయాలను నాకు చెప్పినందుకు థ్యాంక్స్, డొరోతీ.
దీన్ని బట్టి చూస్తే, నేను చాలా విషయాల్లో పునరాలోచించాల్సిన అవసరం ఉంది.
హాయ్. హాయ్. అంతే, అంతే.
సరే, అది కాస్త ఇబ్బందికరంగానే ఉంటుంది, కానీ అది పెద్ద విషయమేమీ కాదులే.
టీనేజీ వారు, తమపై అధికారం చలాయించే వారిని
ఇలా సరదాగా బొమ్మలు గీయడం వంటివి చేస్తుంటారు, అది మామూలే.
నువ్వేమైనా చెప్తావు! గేలి చేసింది నిన్ను కాదు కదా.
కేవలం ఈ విషయమే కాదు. నాకు...
తన సమస్యలు చాలా పెద్దవి, వాటితో మనం వేగడం కష్టమని అనిపిస్తోంది.
బాధను అనుభవించిన తనదే నేను తప్పు అని అనడం లేదు, కానీ తను చాలా అజాగ్రత్తగా ఉంది.
ఈ నిరాశ్రయులైన కుర్రాళ్లు అంటే తనకు ఇష్టం ఉన్నట్టుంది.
ఇంకా?
"ఇంకా" అంటావేంటి?
ఆ ఆగంతకులు తనని మన ఇంట్లోకి వచ్చి మరీ వెంబడించారు. పిచ్చోళ్లందరూ తన వెంటే పడుతున్నారు.
అలాంటి పిచ్చోళ్ల బారిన నా కొడుకు పడటం నాకు ఇష్టం లేదు.
డొరోతీ, జెరికోకి ఏమీ కాదు. నువ్వు ఒత్తిడిలో ఉన్నావని నాకు తెలుసు.
ఏమీ తెలీనిదానిలా ఛానెల్ నుండి
పని ఎప్పుడు వస్తుందా అని నువ్వు ఇక్కడ ఎదురుచూడాల్సిన అవసరం లేదు.
దానికీ, నేను మాట్లాడేదానికీ సంబంధం ఏంటి?
ఇవాళ రాత్రి అందరం ఆనందంగా గడుపుదాం. ఫోన్లు, సన్నాహాలు, గోర్మేట్ గాంట్లెట్, ఇవేమీ వద్దు.
నాకు... నాకు ప్రతీ చిన్నదానికి అరిచి గీపెట్టే ఓపిక లేదు.
నన్ను క్షమించండి, నలబీమ మహాశయా.
మన కుటుంబం గురించి నేను పడే ఆందోళన నీ బిజీ షెడ్యూల్ కి అడ్డుగా ఉందా?
ఎట్టకేలకు నాకు మంచి విజయం దక్కింది, దాన్ని నువ్వు ఓర్వలేకపోతున్నావా?
-షాన్. -ఇది నా గెలుపు కాదు. ఇది మనిద్దరి సమిష్టి గెలుపు...
షాన్! నేను ఒక అత్యవసర విషయం గురించి నీతో మాట్లాడుతున్నాను!
అవును, పార్కులో ఉండే తిండిలేని కుర్రాళ్ల గురించి కదా,
వాళ్లు మన కుటుంబాన్ని ఏదో చేసేస్తారని నువ్వు తెగ కంగారుపడిపోతున్నావు.
భోజనం తయారయినప్పుడు చెప్పు చాలు.
థ్యాంక్యూ.
రా.
వాడు చాలా ముద్దొస్తున్నాడు.
వాడు ఒక అద్భుతమని చెప్పవచ్చు.
ఇటు రా. నీకు కొన్ని కొత్తవి చూపాలి.
హేయ్, సుందరాంగుడా.
తనలో అంత గొప్పదనం ఏంటి?
తను మామూలు అమ్మాయి కాదు.
తిరగబడేంత దమ్ము తనకి ఉంది.
ఎవరిపై తిరగబడేంత?
తన దారికి అడ్డువచ్చే వారిపై.
-ఓరి దేవుడా. -హేయ్.
క్షమించండి.
కాస్త పక్కకు జరగండి. పక్కకు జరగండి. జరగండి.
డొరోతీ.
వెంటనే వాడి స్ట్రోలర్ ని తీసుకురా.
నిన్ను వారించినా కూడా వాడిని నిరాశ్రయులు ఉండే వారి చోటుకు తీసుకెళ్లి
వాడి ప్రాణాన్ని ఎందుకు ప్రమాదంలో పెట్టావో నాకు చెప్పు.
డొరోతీ, నీకు అర్థం కావట్లేదు.
క్షేమం కాకపోయుంటే అసలు నేను వాడిని అక్కడికి తీసుకెళ్ళేదాన్నే కాదు.
అక్కడ ఉన్న వారందరూ మంచివారు, దయ గలవారు.
అంతా సిద్ధం. బుల్గాగీని వేడిగా ఉన్నప్పుడే వడ్డించేయాలి, కాబట్టి రండి.
లియన్. నీకు 18 ఏళ్లే, నీకు అక్కడ క్షేమమే అని అనిపించవచ్చు.
కానీ నేను చెప్తున్నా కదా, అది క్షేమం కాదు.
కానీ అలా అని నా కొడుక్కి ఏది క్షేమమో, ఏది కాదో నిర్ణయించే హక్కు నీకు లేదు.
నేను ఇంతకు ముందే నీకు మంచిగా చెప్పాను, కానీ నువ్వు వినలేదు.
ఇక ఆ పార్కుకు నువ్వు ఇంకెప్పుడూ వెళ్లకూడదు.
నువ్వు అందరి మీదా భలే అజమాయిషీ చలాయించేస్తావు.
ఆంట్ మేకి నువ్వేమీ తీసిపోవు. ఇది నీకు ప్రమాదకరమని అనిపించట్లేదా?
వాసన అదిరిపోతోంది, షాన్.
నువ్వు కూడా రుచి చూస్తే చాలా బాగుంటుంది. నువ్వు కూడా మాతో కలిసి తిను.
షాన్, వీడిని తను ఆ పార్కులోని జనాల దగ్గరకి తీసుకువెళ్లింది.
వాడికి ఏమైనా అయిందా?
లేదు, కానీ...
-దాని గురించి తనతో తర్వాత మాట్లడతానులే. -అది చాలదు.
అయితే ఏం చేయమంటావు? తనని బయటకు పంపించేయమంటావా?
లియన్ అందరిలాంటి అమ్మాయి కాదని మనిద్దరికీ తెలుసు,
కానీ తను బాగు అవ్వడంలో మనం సాయం చేద్దామని నువ్వే అన్నావు.
మరి ఇప్పుడు ఎందుకు చేతులు ఎత్తేస్తున్నావు?
ఏంటి... నేనేమీ చేతులు ఎత్తేయడం లేదు.
అయితే ఎందుకు సంతోషంగా ఉండలేకపోతున్నావు? లియన్ కి నచ్చజెప్పి మాట వినేలా చేద్దాం.
కానీ ఇప్పుడు ఇంట్లో మనకు చాలా కాలం దూరమైన ఆహ్లాదకరమైన వాతావరణం నెలకొని ఉంది.
కాబట్టి, ప్రస్తుతానికి మనం ఈ డిన్నర్ ని, ఈ వైన్ ని ఆస్వాదిద్దాం...
డొరోతీ. చెప్పేది విను. ఆహారం చల్లబడిపోతోంది, బంగారం.
డొరోతీ బాగానే ఉందా?
బాగానే ఉంది.
కాకపోతే, తనకి నీ విషయంలో, ఇంకా పార్కులోని ఆ కుర్రాళ్ళ విషయంలో,
ఇంకా అక్కడి వారి విషయంలో ఆందోళనగా ఉందంతే.
వాళ్లు నా నుంచి నేర్చుకుందామనుకుంటున్నారు.
వాళ్లకి నాలో కనిపించింది, ఇప్పటి దాకా ఎవరికీ కనిపించలేదు.
వాళ్లు నిన్ను అలా అందలం ఎందుకు ఎక్కిస్తున్నారంటావు?
బహుశా దానికి నేను తగినదాన్నే ఏమో.
లియన్! ఒక్క నిమిషం ఇక్కడికి వస్తావా?
-హాయ్, వీరా. -ఎలా ఉన్నావు?
బాగున్నాను.
నీకు ఏమైనా కావాలా, డొరోతీ?
ఇక్కడికి వచ్చి కూర్చో.
హాయ్, లియన్.
లియన్, నీకొకటి నిజాయితీగా చెప్పాలి.
నిన్న రాత్రి నీపై నాకు చాలా కోపంగా ఉండింది.
కానీ నిన్న రాత్రి బాగా నిద్రపోయాక, ఇంకా కొన్ని ఆసనాలు వేశాక,
నేను ఒకటి గ్రహించాను.
మనిద్దరీ మధ్య చిన్నచిన్న గొడవలు అవ్వడానికి కారణం, నువ్వు ఈ ఇంట్లోనే ఉండిపోవడం.
ఇంకా నీ గతాన్ని బట్టి చూస్తే,
నీకు స్వేచ్ఛ అనేది అందని ద్రాక్షగానే మిగిలిపోయింది.
వీరాకి డాన్స్ వచ్చు అని జూలియన్ చెప్పాడు.
అవును. నువ్వు కూడా డాన్స్ క్లాసులను బాగా ఎంజాయ్ చేస్తున్నావని డొరోతీ చెప్పింది.
నీలో చాలా ప్రతిభ ఉందని తను చెప్పింది.
కాబట్టి డాన్స్ సెమియోటిక్స్ కోర్సు నీకు బాగా సరిపోతుందని నా అభిప్రాయం.
చూడు, నీకు ఇది బాగా నచ్చుతుంది.
ఏం జరుగుతోంది ఇక్కడ?
వెళ్లితే వెళ్లు లేకపోతే మాట్లాడకుండా ఉండు.
చూడు, ఈ కళాశాల న్యూ జెర్సీలో ఉంటుంది,
వీళ్ళు రెండు నెలల పాటు ప్రత్యేకమైన డాన్స్ సెమియోటిక్స్ కోర్సును అందిస్తున్నారు,
ఇక్కడ నీకు శిక్షణ లభిస్తుంది, స్టూడియోలో ప్రాక్టీసు చేసే సమయం లభిస్తుంది,
ఇవి కాక బేసిక్ అనాటమీకి సంబంధించిన క్లాసులతో పాటు
దైనందిన జీవితంలో సంభాషణకు సెమియోటాక్స్ ని ఎలా వర్తింపజేయాలో కూడా చెప్తారు.
అది డాన్సర్లకు సైన్స్ క్లాస్ లాంటిది, కాకపోతే అందులో కాస్తంత ఫిలాసఫీ కూడా ఉంటుంది.
కానీ అక్కడ ఉన్నంత సేపు పని గోలేనా అని అనుకోవద్దు.
వారానికి రెండుసార్లు, బౌలింగ్ ఆటకు తీసుకువెళ్లడం లాంటి వినోద కార్యకలాపాలు కూడా ఉంటాయి.
చూడు, నీ కెరీర్ నిర్మాణంలో ఇవి చాలా కీలక పాత్ర పోషించగలవు.
ఉదాహరణకు, నువ్వు పిల్లలను బాగా చూసుకోగలవు,
ఒకవేళ ఎప్పుడైనా పిల్లలకు డాన్స్ క్లాసులు తీసుకోవాలని నీకు అనిపిస్తే,
నీ ఉద్యోగ దరఖాస్తుకు ఇవి చాలా బాగా పనికి వస్తాయి.
మంచి విషయం ఏమిటంటే, అందులో చేరాలంటే వెయిటింగ్ లిస్ట్ చాలా పెద్దది ఉంటుంది,
కానీ వీరా తన పలుకుబడి ఉపయోగించి నీకు ఇప్పుడే అడ్మిషిన్ ఇప్పించేసింది.
అంతా మేము చూసుకుంటాం. నువ్వు అవును అని చెప్తే చాలు.
అవును. ఏమంటావు, లియన్?
నీకు తెలివి ఉంది, సృజనాత్మకత కూడా ఉంది,
ఇలాంటి అవకాశం వస్తే వద్దనవు అనే అనుకుంటున్నా.
ఏమంటావు?
కోర్సు అయిపోయాక, నువ్వు ఇక్కడికి వచ్చేయవచ్చు.
అవును. నువ్వు ఎప్పుడు కావాలంటే అప్పుడు వస్తూ పోతుండవచ్చు.
మంచిది, రేపటికి నీకు రైలు టికెట్ కుడా బుక్ చేసేశాను.
క్లాసులు సోమవారమే మొదలవుతాయి.
అయినా అప్పటి దాకా ఆగడం ఎందుకు?
లియన్, తన సాహసానికి ముందస్తుగానే శ్రీకారం చుట్టేస్తుంది.
నా గుర్తుగా ఇది ఉంచు.
గతేడాది జరిగిన
జూలియన్ పుట్టినరోజు పార్టీలో ఈ డ్రెస్ నీకు చాలా బాగా ఉండింది.
ఇది నీ దగ్గరే ఉంచుకో.
పర్వాలేదులే.
నాకు నీ డ్రెస్ వద్దులే.
నాతో ఒక్క మాట అయినా చెప్పకుండా నువ్వు అసలు అలా ఎలా చేయగలవు?
నేను చెప్పాలనే చూశాను.
నువ్వు చిరునవ్వు చిందిస్తూ డిన్నర్ తినమన్నావు.
నేను తనని నమ్మలేకపోతున్నా. నాకు ఏ ఉపయోగమూ కనబడట్లేదు.
జెరికోకి తనంటే చాలా ఇష్టం.
తను ఇక్కడ ఉన్నప్పుడు నాకంతా కంగారు కంగారుగా ఉంటుంది.
తను జెరికోని చూసుకోవడం తన పని, కానీ తను జెరికో దగ్గర ఉంటే
నాకు ఎందుకో అదో విధంగా అనిపిస్తోంది.
మనం నిజానిజాలను పరిశీలించాలి.
తను ఇక్కడ ఉన్నంత కాలం, తన కోసం ఈ మూఢ మఠస్తులు ఎప్పుడైనా రావచ్చు.
అందుకని ఇలా జరిగితేనే మంచిది.
ఈ డాన్స్ క్యాంప్ కూడా తనకి ఉపయోగకరమైనదే.
కేవలం మన మీద ఆధారపడటమే గాక, తను స్వతంత్రంగా బతకగలదని తెలుసుకుంటుంది,
అందరికీ అది మేలు చేస్తుంది.
నా కొడుకు జీవితంలో నా అభిప్రాయానికి విలువ కూడా లేదు.
నాకెలా అనిపించినా పర్లేదు. నీకు నచ్చింది నువ్వు చేసేస్తావు.
నాకు ఒక సరైన భాగస్వామి కావాలి,
మాటిమాటికి నన్ను పొగుడ్తూ, స్తుతిస్తూ ఉండే
నీలాంటి మొగుడు కాదు!
-"స్తుతించడమా"? -అవును!
అంతా సవ్యంగానే ఉంది, నువ్వు సంతోషంగా ఉండాలి అని
నాకు సోది చెప్పకు, ఎందుకంటే ఇక్కడేదీ సవ్యంగా లేదు.
నువ్వు నా పక్షాన ఉండాలి!
కోర్సు అయిపోయాక, తను ఎలా ఉంది, ఏం చేస్తోంది అని ఒకసారి తనని కలుద్దాం.
కనీసం అదైనా చేద్దాం.
వివియన్ డేల్ మైమరిపించే సంగీతం
లియన్, నువ్వు కూడా ఇక్కడికి వచ్చి కూర్చోవా?
పర్వాలేదు, మిసెస్ టర్నర్. నాకు ఇక్కడే బాగుంది.
ఇది చాలా చెత్త ఐడియా.
నేను సప్తసముద్రాల అవతల ఉన్నా చెత్త ఐడియాను పసిగట్టగలను,
ఇది మాత్రం పరమ చెత్త ఐడియా.
అదృష్టవశాత్తూ, నిర్ణయాధికారం నీది కాదు.
అవును. జూలియన్, నువ్వు కూడా కోర్సు తీసుకున్నావు.
వారి దాంట్లో నువ్వు వేలు పెట్టకు.
ఫలనా నిర్ణయాలు పిచ్చివి అనే స్థితిలో నేను లేను అని నాకు తెలుసు,
కానీ ఈ విషయంలో మాత్రం, నీది చాలా పిచ్చి నిర్ణయమని బల్ల గుద్ది చెప్పగలను.
బంగారం, ఇది నీ గురించి కాదు, సరేనా?
అందరి ఆందోళనల్లో న్యాయముంది, కానీ ఇక్కడ మరోమాట లేదు.
లియన్ ఇవాళ వెళ్లిపోతుంది, ఇక అందులో ఏ మార్పూ ఉండదు.
ఏంటి?
నేను లియన్ ని రైల్వే స్టేషన్ కి తీసుకెళ్లడానికి వచ్చాను.
టోబీ, నువ్వు ముందే వచ్చావు.
సరే, అయితే నేను బయట...
సరే, ఇదిగో నీ టికెట్. నీ నిర్ధారణ సంఖ్య ఇదిగో.
ఆ కళాశాల చిరునామా, అక్కడి వ్యక్తి పేరు, నంబర్ ఇవిగో...
-ఇలా ఇవ్వు. సరే. -సరే.
నువ్వు వెళ్లేటప్పుడు వీడికి బై చెప్తే సంతోషిస్తాడు, లియన్.
సరే.
అసలు తనకి ఏం కావాలో అయినా అడిగావా?
ఇది చాలా అరుదుగా దక్కే అవకాశమని లియన్ కి తెలుసు.
అసలు ఆ కోర్సు పేరేంటి? డాన్స్ సెమియోటిక్స్ అసలు అది నిజమైన కోర్స్ యేనా?
-పర్వాలేదమ్మా. ఏమీ కాలేదు, బుజ్జీ. -అది ఒక స్కామ్ లాగా ఉంది.
-అది నిజమైన కోర్సుయే. -ఇదుగో, నీ కుర్చీలో కూర్చో.
తొంభై నిమిషాలు పరిశోధన చేసి అది నిజమైన కోర్సు అని తేల్చేశావా?
నీకు ఈ కుర్చీ అంటే ఇష్టం కదా? అవును.
-నీకు ఈ కుర్చీ అంటే ప్రాణం. -నువ్వు కాస్త శాంతిస్తావా!
వీరాకి ఆ కళాశాల డైరెక్టర్ తెలుసు.
వీరా ఒకప్పుడు డ్రగ్స్ కి డబ్బులు కోసం వేశ్యావతారం ఎత్తింది. తన మాట ఎలా నమ్ముతావు?
తను వెళ్తుంటే నువ్వు ఎందుకు అంత ఫీల్ అయిపోతున్నావు?
మనం కాస్తంత శాంతించి, ఈ గొడవలు ఆపి ప్రశాంతంగా మాట్లాడుకుందామా?
పర్వాలేదు.
నేను వెళ్తానులెండి, మిస్టర్ టర్నర్. రెండు నెలలే కదా.
నీకు అది చాలా బాగా నచ్చుతుంది.
నేను చెప్తున్నా కదా.
వాడి డైపర్ ని మార్చాలి.
అది నేనే మార్చేదాన్ని,
కానీ డ్రగ్స్ కి అలవాటైన నా చండాలమైన చేత్తో, అతని డైపర్ ని మార్చితే
నీకు నచ్చదని మార్చలేదు.
ఇది చాలా సంక్లిష్టమైన పరిస్థితి, ఆ విషయం నీకు తెలీదు.
-దీనితో చాలా అంశాలు ముడిపడి ఉన్నాయి. -డ్రగ్స్ కోసం నేను వేశ్యావతరాం ఎత్తా అని అన్నావు.
ఆ మాటలో సంక్లిష్టత ఏమీ లేదు, జూలియన్.
నేను కొన్ని అసహ్యకరమైన పనులు చేశాను, అవి చేయకుండా ఉంటే బాగుండని బాధపడుతుంటాను,
కాబట్టి ధైర్యంగా వాటిని అంగీకరిస్తాను, ఎందుకంటే అలా చేయకపోతే మళ్లీ బానిసైపోతాను.
నా గతంలోని విషయాలను ఆయుధంగా ఉపయోగించడం సిగ్గుమాలిన పని.
నువ్వు అన్నది నిజమే. కానీ నాకేమీ బాధగా లేదు.
నువ్వు బాధపడినా నాకేమీ...
మళ్లీ దీన్ని భరించే ఓపిక నాకు లేదు. నాకు అస్సలు లేదు.
-ఏం చేశావు నువ్వు? -నేనేం చేయలేదు.
మరి వాడు ఏమైపోయాడు?
నీ ఉద్దేశం ఏంటి? నేను వాడిని ఆ కుర్చీలోనే కూర్చోపెట్టాను.
నేను వాడిని కుర్చీలోనే కూర్చోపెట్టాను. నేను ఏమీ చేయలేదు.
సెల్లార్.
-హమ్మయ్య. -దేవుడా, అది మళ్లీ జరగకూడదు.
నేనేమీ చేయలేదు. వాడిని నేను కుర్చీలో కూర్చోపెట్టానంతే.
నోర్మూసుకోండి!
-వంట గది! -ఇప్పుడే కదా అక్కడి నుండి వచ్చావు!
నేను అతడిని కుర్చీలోనే పెట్టాను. జూలియన్, ఆగు.
-అయ్యో. -నేను వెళ్లి కెమెరాలను చూసి వస్తాను.
మనం పిచ్చిపిచ్చిగా వ్యవహరిస్తున్నాం. మనం పోలీసులకు కాల్ చేయాలి.
నువ్వు అతడిని అలా వదిలేసి ఎలా వచ్చావు?
నీకేమైంది?
అసలు నీకేమైంది?
లియన్. హేయ్, నువ్వు బాగానే ఉన్నావా?
-ఈ గందరగోళంలో నీ వివేకం పని చేయట్లేదు. -అబ్బా.
ఏ సమస్యా లేనట్టు నువ్వు ఎంతకాలం ప్రవర్తించగలవు?
సైకాలజిస్టుల కూతురివి అయినంత మాత్రాన నువ్వు సైకాలజిస్టువి అయిపోవు.
నేను ప్రయత్నిస్తున్నాను. ప్రతీరోజు, సమస్యలను అధిగమించే ప్రయత్నం చేస్తున్నాను.
అదేమీ సరదాగా ఉండదు, అయినా కానీ నేను చేస్తున్నాను.
నిజంగా బాగుపడాలని నీకు ఉంటే, నువ్వు అనుభవించిన దారుణాతి దారుణమైన బాధను
నువ్వు ఎదుర్కోవాలి.
ఆ విషయంలో నేను నీకు సాయపడలేను.
నన్ను నేను కాపాడుకోవడంలోనే నాకు తీరిక దొరకట్లేదు.
మంచిది. నా నుండి దూరంగా నిన్ను నువ్వు ఆనందంగా కాపాడుకో.
అబ్బా.
డొరోతీ?
ఓరి దేవుడా!
లియన్? మనం ఇప్పుడు బయలుదేరకపోతే, ఖచ్చితంగా రైలును అందుకోలేము.
ఛ.
నువ్వు తెలివైనదానివే అయితే,
ఆ రైలు ఎక్కేసి మళ్లీ ఈ గడప వైపు చూడకు.
నాకు ఏమీ అర్థం కావట్లేదు.
లియన్?
నువ్వు ఇంటికి వెళ్లిపో, టోబీ.
గొంగళి పురుగులు? అయ్య బాబోయ్!
నా కొడుకు ఎక్కడ?
నీకు పదంటే పదే సెకన్లు ఇస్తున్నాను. నేనేంతకైనా తెగించగలనని నీకు బాగా తెలుసు.
వాడు నర్సరీలో పడుకొని ఉన్నాడు.
ఇప్పటి దాకా వాడు అక్కడే ఉన్నాడు.
అది అసంభవం.
నేను ఇంట్లోని అణువణువూ గాలించాను...
భగవంతుడా.
-నా బంగారం. నా చిట్టి తండ్రీ. -హేయ్.
హమ్మయ్య. హమ్మయ్య.
వీరా వెళ్లిపోయింది.
అది ఎప్పటికైనా జరిగేదేలే.
తను నీకు తగిన అమ్మాయి కాదు.
మీ ఇద్దరికీ మానసిక సమస్యలు ఉన్నాయి.
కానీ నీ సమస్యలను సరిచేయాల్సిన అవసరం లేదు.
లియన్ ఇక్కడే ఉంటుంది.
లియన్ ఇక్కడ ఉంటే, జెరికో కూడా ఇక్కడే ఉంటాడు. కాబట్టి లియన్ కూడా ఇక్కడే ఉంటుంది.
నీకేమైనా పిచ్చా?
తన వల్ల కొందరు మన ఇంట్లోకి వచ్చారు,
ఒక దుష్ట ప్రాంక్ లాగా మన కొడుకును మనకి కనబడకుండా దాచింది.
తనకి పిచ్చి.
నాకు మళ్లీ నా కొడుకును దూరం చేసుకోవాలని లేదు.
లియన్ మన ఇంట్లోనే ఉంటుంది.
లేదు. షాన్, మనం కొన్ని ఏర్పాట్ల మధ్యలో ఉన్నాం.
-నువ్వు ఇలా చేయలేవు. -లియన్,
నా భార్య తరఫున నేను నీకు క్షమాపణలు చెప్తున్నాను.
నా తరఫున క్షమాపణ ఎందుకు చెప్తున్నావు?
కానీ నీకు నచ్చినన్ని రోజులు నువ్వు ఇక్కడే ఉంటే మేమందరమూ ఎంతో సంతోషిస్తాం.
నాకు కూడా అంతకన్నా కావాల్సింది ఇంకేముంది!
నా మేలు కోసం అంత ఆలోచించినందుకు థ్యాంక్యూ, డొరోతీ.
కానీ నేను జెరికోని విడిచి వెళ్లలేను.
నేను ఇక్కడ లేకపోతే, వాడికి ఏమైనా జరగవచ్చు.
ఉపశీర్షికలను అనువదించినది: అలేఖ్య